

ประกาศองค์การบริหารส่วนตำบลหนองไผ่ล้อม

เรื่อง รับสมัครสอบคัดเลือกพนักงานส่วนตำบลสายงานผู้ปฏิบัติให้ดำรงตำแหน่งในต่างสายงาน

ที่เริ่มต้นจากระดับ ๓

ด้วยองค์การบริหารส่วนตำบลหนองไผ่ล้อม อำเภอหนองสองห้อง จังหวัดขอนแก่น

มีอัตราตำแหน่งพนักงานส่วนตำบลสายงานผู้ปฏิบัติที่เริ่มต้นจากระดับ ๓ ว่าง จำนวน ๑ อัตรา ดังนี้

* **ตำแหน่ง เจ้าหน้าที่วิเคราะห์นโยบายและแผน ระดับ ๓**

เพื่อให้การบริหารงานในองค์การบริหารส่วนตำบลหนองไผ่ล้อมเป็นไปอย่างมีประสิทธิภาพและสามารถให้บริการประชาชนได้อย่างเต็มความสามารถ ตลอดจนเป็นผลดีแก่ทางราชการ องค์การบริหารส่วนตำบลหนองไผ่ล้อม จึงประกาศรับสมัครสอบคัดเลือกพนักงานส่วนตำบล ให้ดำรงตำแหน่งต่างสายงานที่เริ่มต้นจากระดับ ๓

อาศัยอำนาจตามประกาศคณะกรรมการพนักงานส่วนตำบลจังหวัดขอนแก่น เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๑๑ พฤศจิกายน ๒๕๔๕ และแก้ไขเพิ่มเติม ข้อ ๕๔(๓) – ๑๕๓ จึงประกาศรับสมัครสอบคัดเลือกพนักงานส่วนตำบล

สายงานผู้ปฏิบัติให้ดำรงตำแหน่งในต่างสายงานที่เริ่มต้นจากระดับ ๓ โดยมีรายละเอียดดังนี้

1. **ตำแหน่งที่รับสมัครสอบคัดเลือก**

๑. ตำแหน่ง เจ้าหน้าที่วิเคราะห์นโยบายและแผน ระดับ ๓ จำนวน ๑ อัตรา

1. **คุณสมบัติผู้มีสิทธิสมัครสอบคัดเลือก**

**ตำแหน่ง เจ้าหน้าที่วิเคราะห์นโยบายและแผน**

๑. ดำรงตำแหน่งพนักงานส่วนตำบลไม่ต่ำกว่าระดับ ๓ ของสายงานที่เริ่มต้นจากระดับ ๑ หรือ ระดับ ๒ อัตราเงินเดือนไม่น้อยกว่า ๘,๓๔๐.-บาท

๒. ได้รับปริญญาตรีหรือเทียบได้ไม่ต่ำกว่านี้ทางสังคมศาสตร์ การวางแผน รัฐศาสตร์ วิจัยทางสังคมศาสตร์ เศรษฐศาสตร์ หรือทางอื่นที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้

**๓. การสมัครสอบและสถานที่สมัครสอบ**

ผู้ที่มีความประสงค์จะสมัครเข้ารับการสอบคัดเลือกยื่นใบสมัครเข้ารับการสอบคัดเลือกด้วยตนเอง ระหว่างวันที่ ๑๓ กุมภาพันธ์ ๒๕๕๕ ถึงวันที่ ๒๔ กุมภาพันธ์ ๒๕๕๕ ณ สำนักงานปลัดองค์การบริหารส่วนตำบลหนองไผ่ล้อม ในวันและเวลาราชการ

๔.เอกสารและหลักฐาน /.....

* ๒ -

**๔. เอกสารและหลักฐานที่ต้องยื่นพร้อมใบสมัคร**

ประสงค์จะสมัครสอบคัดเลือกฯ ให้ยื่นใบสมัครด้วยตนเองต่อเจ้าหน้าที่ที่รับสมัครสอบคัดเลือกพร้อมด้วยหลักฐานซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกฉบับดังนี้

๑. ใบสมัครสอบคัดเลือก

๒. รูปถ่ายชุดเครื่องแบบราชการหน้าตรงไม่สวมหมวกและไม่ใส่แว่นตาดำ ขนาด ๑ นิ้ว จำนวน ๓ รูป ( ถ่ายไม่เกิน ๖ เดือน )

๓. สำเนาประวัติพนักงานองค์การบริหารส่วนตำบล (พร้อมรับรองสำเนาถูกต้องทุกหน้า) จำนวน ๑ ชุด

๔. สำเนาบัตรประจำตัวเจ้าหน้าที่ของรัฐ พร้อมรับรองสำเนาถูกต้องทุกฉบับ ( ถ่ายด้านหน้าและด้านหลังของบัตรในใบเดียวกัน ) จำนวน ๑ ฉบับ

๕. สำเนาปริญญาบัตร หรือใบแสดงผลการศึกษา ที่แสดงว่าเป็นผู้มีวุฒิการศึกษาที่ตรงกับตำแหน่งที่สมัครสอบ พร้อมรับรองสำเนาถูกต้อง จำนวน ๑ ฉบับ ทั้งนี้ ผู้ที่จะถือว่าเป็นผู้สำเร็จการศึกษาจะต้องสำเร็จการศึกษาและได้รับอนุมัติจากผู้มีอำนาจอนุมัติภายในวันปิดรับสมัครสอบ

๖. หนังสือยินยอมจากนายกองค์การบริหารส่วนตำบลต้นสังกัด อนุญาตให้มาสมัครสอบคัดเลือก

๗. แบบประเมินบุคคล

๘. ใบรับรองแพทย์ออกให้ไม่เกิน ๖ เดือน นับถึงวันสมัคร

สำหรับการสมัครสอบคัดเลือกในครั้งนี้ ให้ผู้สมัครสอบคัดเลือกตรวจสอบและรับรองตนเองว่าเป็นผู้มีคุณสมบัติเฉพาะสำหรับตำแหน่งตรงตามประกาศรับสมัครสอบคัดเลือกหากภายหลังปรากฏว่าผู้สมัครสอบคัดเลือกรายใดมีคุณสมบัติจิดังกล่าวไม่ครบถ้วน องค์การบริหารส่วนตำบลหนองไผ่ล้อม จะถือว่าเป็นผู้ขาดคุณสมบัติในการสมัครเข้ารับการสอบคัดเลือก และไม่มีสิทธิรับการแต่งตั้งให้ดำรงตำแหน่งใด ๆ ในการสอบคัดเลือกครั้งนี้

**๕. ค่าธรรมเนียมในการสมัครสอบคัดเลือก**

ผู้สมัครสอบคัดเลือกจะต้องชำระค่าธรรมเนียมในการสมัครสอบคัดเลือกตำแหน่งละ ๒๐๐.- บาท

**๖. การประกาศรายชื่อผู้มีสิทธิเข้ารับการสอบคัดเลือก**

องค์การบริหารส่วนตำบลหนองไผ่ล้อม จะประกาศรายชื่อและหมายเลขประจำตัวผู้มีสิทธิเข้ารับการสอบคัดเลือกในวันที่ ๑ มีนาคม ๒๕๕๕ หากองค์การบริหารส่วนตำบลหนองไผ่ล้อม ตรวจพบในภายหลังว่าผู้สมัครสอบคัดเลือกผู้ใดมีคุณสมบัติไม่ตรงตามที่กำหนดหรือเป็นผู้ขาดคุณสมบัติองค์การบริหารส่วนตำบลหนองไผ่ล้อมจะพิจารณาตัดสิทธิผู้นั้น มิให้เข้ารับการสอบคัดเลือกหรือพิจารณาไม่ให้ผ่านการสอบคัดเลือก หรือถอนรายชื่อผู้นั้นออกจากบัญชีรายชื่อผู้สอบคัดเลือกได้ และหากพบว่าเป็นการกระทำโดยเจตนาหรือ จงใจทุจริต จะพิจารณาขอให้มีการดำเนินการทางวินัยแก่ผู้นั้น

๗. หลักเกณฑ์/..........

* ๓ -

**๗. หลักเกณฑ์และวิธีการสอบคัดเลือก**

หลักเกณฑ์และวิธีการสอบคัดเลือก คะแนนรวม ๓๐๐ คะแนน มีรายละเอียดดังนี้

๑. ภาคความรู้ความสามารถทั่วไป คะแนนเต็ม ๑๐๐ คะแนน โดยวิธีการสอบข้อเขียน

๒. ภาคความรู้ความสามารถที่ใช้เฉพาะตำแหน่ง คะแนนเต็ม ๑๐๐ คะแนน โดยวิธีสอบข้อเขียน

๓. ภาคความเหมาะสมกับตำแหน่ง คะแนนเต็ม ๑๐๐ คะแนน โดยวิธีการสัมภาษณ์

**๘. หลักเกณฑ์การตัดสิน**

ผู้สอบคัดเลือกได้ต้องเป็นผู้สอบได้คะแนนในแต่ละภาคที่สอบตามหลักสูตร ไม่ต่ำกว่าร้อยละหกสิบ ทั้งนี้ รายละเอียดแต่ละภาคให้เป็น ไปตามที่คณะกรรมการสอบคัดเลือกกำหนด

**๙. วัน เวลา และสถานที่ดำเนินการสอบ**

คณะกรรมการจะดำเนินการสอบคัดเลือกในวันที่ ๑๐ มีนาคม ๒๕๕๕ เวลา ๐๙.๐๐ น. เป็นต้นไป ณ ห้องประชุมพระธาตุขามแก่น ศาลากลางจังหวัดขอนแก่น จังหวัดขอนแก่น หรือที่ ที่คณะกรรมการสอบคัดเลือกกำหนด

**๑๐. การแต่งกายเข้ารับการสอบคัดเลือก**

ให้ผู้มีสิทธิเข้ารับการสอบคัดเลือกแต่งกายเข้ารับการสอบคัดเลือกด้วยชุดเครื่องแบบปฏิบัติราชการ

สีกากี และให้นำบัตรประจำตัวพนักงานส่วนตำบลไปแสดงตัวในวันสอบด้วย

**๑๑.กรณีทุจริต**

ในกรณีที่ปรากฏว่ามีการทุจริตหรือส่อไปในทางทุจริตอันอาจทำให้เกิดความไม่เป็นธรรมในการ

สอบคัดเลือก องค์การบริหารส่วนตำบลหนองไผ่ล้อม อาจพิจารณายกเลิกการสอบคัดเลือกเฉพาะภาคที่เกิดการทุจริตนั้น สำหรับผู้ที่มีส่วนเกี่ยวข้องกับการทุจริตหรือส่อไปทางทุจริตให้เป็นผู้ไม่มีสิทธิสอบอีกต่อไป

**๑๒.การขึ้นบัญชีผู้สอบคัดเลือกได้**

การขึ้นบัญชีผู้สอบคัดเลือกได้ จะเรียงลำดับที่ผู้สอบผ่านเกณฑ์จากผู้ได้คะแนนรวมสูงสุดไปหาผู้ที่ได้คะแนนรวมต่ำสุด ในกรณีที่ผู้สอบได้คะแนนรวมเท่ากัน ให้ผู้สอบได้คะแนนภาคความเหมาะสมกับตำแหน่งมากกว่าเป็นผู้อยู่ในอันดับที่ดีกว่า ถ้าได้คะแนนภาคความเหมาะสมกับตำแหน่งและคะแนนภาคความรู้ความสามารถทั่วไปเท่ากัน ให้ผู้ที่สมัครก่อนเป็นผู้ที่อยู่ลำดับที่ดีกว่า

**๑๓. การขึ้นบัญชีและการยกเลิกการขึ้นบัญชี**

องค์การบริหารส่วนตำบลหนองไผ่ล้อม จะขึ้นบัญชีผู้สอบคัดเลือกได้ไว้ไม่เกิน ๒ ปี นับแต่วันที่ ได้มีการประกาศขึ้นบัญชีผู้ผ่านการสอบคัดเลือก และผู้สอบคัดเลือกได้จะถูกยกเลิกการขึ้นบัญชี เมื่อมีกรณีใดกรณีหนึ่ง ดังนี้

๑. ผู้นั้นได้รับการแต่งตั้ง/.............

* ๔ -

๑. ผู้นั้นได้รับการแต่งตั้งให้ดำรงตำแหน่งที่สอบคัดเลือกได้ไปแล้ว

๒. ผู้นั้นขอสละสิทธิในการแต่งตั้งให้ดำรงตำแหน่งที่สอบคัดเลือกได้

๓. ผู้นั้นมีเหตุไม่อาจเข้าปฏิบัติหน้าที่ราชการได้ตามกำหนดเวลาที่จะแต่งตั้งในตำแหน่งที่สอบได้

๔. ผู้นั้นไม่มารายงานตัวเพื่อรับการแต่งตั้ง ( กำหนดเว้นแต่มีเหตุจำเป็นและได้มีหนังสือส่งทางไปรษณีย์ลงทะเบียนแจ้งให้ทราบกำหนดเวลาล่วงหน้าไม่น้อยกว่า ๑๐ วัน นับแต่วันที่ทำการไปรษณีย์รับลงทะเบียน )

๕. กรณีมีข้อสงสัยตามประกาศนี้ให้ถือคำวินิจฉัยขององค์การบริหารส่วนตำบลหนองไผ่ล้อมเป็นที่สุด

**๑๔. การแต่งตั้งผู้สอบคัดเลือกได้**

องค์การบริหารส่วนตำบลหนองไผ่ล้อม จะดำเนินการแต่งตั้งผู้สอบคัดเลือกได้ให้ดำรงตำแหน่งที่สอบคัดเลือกได้เรียงลำดับตามบัญชีผู้สอบคัดเลือกได้ โดยให้ผู้ที่ได้คะแนนในลำดับที่ดีกว่าเป็นผู้มีสิทธิได้รับการแต่งตั้งก่อน หากมีปัญหาในการปฏิบัติตามประกาศนี้ ให้นายกองค์การบริหารส่วนตำบลหนองไผ่ล้อมมีอำนาจวินิจฉัย และคำวินิจฉัยของนายกองค์การบริหารส่วนตำบลหนองไผ่ล้อมถือเป็นที่สุด

ประกาศ ณ วันที่ ๑ เดือน กุมภาพันธ์ พ.ศ. ๒๕๕๕

( นายสิทธิศักดิ์ แก้วหาวงศ์ )

นายกองค์การบริหารส่วนตำบลหนองไผ่ล้อม